11. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. Α1-2288 της 13 Μαρτ./8 Ιουν.  1979 (ΦΕΚ Β΄ 547) Περί εξαιρέσεως ειδών εκ της διαδικασίας εγκρίσεως ανατιμήσεως. Έχοντες υπ’ όψει: 1.Το Νόμ. 400/76 «περί Υπουργικού Συμβουλίου και Υπουργείων». 2.Το Π.Δ. 607/76 «περί Οργανισμού του Υπ. Εμπορίου». 3.Την παρ.4 του άρθρ.1 της από 21-22/2/79 (ΦΕΚ 33/Α/22.2.79) πράξεως Νομοθετικού Περιεχομένου του Προέδρου της Δημοκρατίας «περί μέτρων δια την συγκράτησιν των τιμών των αγαθών» αποφασίζομεν: Εξαιρούμεν της διαδικασίας εγκρίσεως ανατιμήσεως, περί ης η από 21-22.2.79 Πράξις Νομοθετικού Περιεχομένου του Προέδρου της Δημοκρατίας, τα αγαθά, των οποίων η πώλησις διενεργείται βάσει ρητώς προκαθορισμένου εκάστοτε δι’ Αγορανομικής Διατάξεως ή αποφάσεως μικτού ποσοστού κέρδους, ανεξαρτήτως αγορανομικής κατηγορίας κατατάξεως αυτών. Εις την ανωτέρω εξαίρεσιν δεν υπάγονται αι τιμαί πωλήσεως των ειδών υπό βιομηχανιών και βιοτεχνιών. 5.Β.δ.7-11 Έλεγχος Ανατιμήσεων 